Publication: Magyar Közlöny
Issue: MK-2002-1 (Year: 2002, Number: 1)
Era: 1990-2004
Section: 1. § A büntetõeljárásról szóló 1998. évi XIX. törvény
Paragraph Index: 560

(4) A végzést legalább öt nappal a tárgyalás határnapja elõtt közölni kell az ügyésszel, a vádlottal, a védõvel, a kihallgatandó tanúval, az érdekében eljáró ügyvéddel, a kiskorú tanú esetén a törvényes képviselõvel vagy gondozóval, és ha a kihallgatandó személy fogva van, a fogvatartást végrehajtó intézettel. A végzést haladéktalanul meg kell küldeni a vádlott vagy a tanú kihallgatásához elkülönített helyiséget biztosító bíróságnak, illetõleg fogvatartást végrehajtó intézetnek. 244/B. § (1) A zártcélú távközlõ hálózat útján kihallgatandó tanút vagy vádlottat a kihallgatását biztosító bíróságon vagy fogvatartást végrehajtó intézetben elkülönített helyiségben kell elhelyezni. Az elkülönített helyiségben kizárólag a tanú érdekében eljáró ügyvéd, kiskorú tanú esetében a törvényes képviselõje vagy gondozója, illetõleg szükség esetén a szakértõ, a tolmács és a zártcélú távközlõ hálózat mûködését biztosító személyzet lehet jelen. A vádlott zártcélú távközlõ hálózat útján történõ kihallgatása esetén védõje mind a tárgyalás helyszínén, mind az elkülönített helyiségben jelen lehet.

Source: https://magyarkozlony.hu/hivatalos-lapok/ed0f8209eb4c97f5349cf15d6d1919608331d4a9/dokumentumok/c42fa5bc19d6cbc16b6642e06e4491db4f1f424b/letoltes